Συντεταγμένες: 48°50′50″N 2°20′40″E﻿ / ﻿48.84722°N 2.34444°E﻿ / 48.84722; 2.34444

Το **5ο διαμέρισμα του Παρισιού** (γαλλικά: Le 5e arrondissement de Paris ) είναι ένα από τα 20 διαμερίσματα της πρωτεύουσας της Γαλλίας. Η περιοχή συνήθως αναφέρεται ως Πέμπτο.

Το διαμέρισμα, που φέρει επίσης την ονομασία Πάνθεον, βρίσκεται στην αριστερή όχθη του ποταμού Σηκουάνα. Είναι ένα από τα κεντρικά διαμερίσματα της πρωτεύουσας της Γαλλίας και περιλαμβάνει το Καρτιέ Λατέν, μια περιοχή που κυριαρχείται από πανεπιστήμια, κολέγια και διάσημα γυμνάσια του 12ου αιώνα, όπως το Πανεπιστήμιο της Σορβόννης.

Το 5ο διαμέρισμα είναι μια από τις παλαιότερες συνοικίες της πόλης, που χρονολογείται από την αρχαιότητα.

Τοποθεσία
---------

Χάρτης του 5ου διαμερίσματος
Το 5ο διαμέρισμα βρίσκεται στην αριστερή όχθη του Σηκουάνα. Συνορεύει με το 4ο διαμέρισμα στο βορρά, με σύνορο τον Σηκουάνα, το 6ο στα δυτικά, το 14ο στο νότο και το 13ο διαμέρισμα στα ανατολικά.

Το διαμέρισμα εξυπηρετείται από δύο γραμμές του μετρό και δύο του προαστιακού τρένου RER που έχουν σταθμούς στην περιοχή.

Η έκταση του 5ου διαμερίσματος είναι 2,54 τετραγωνικά χιλιόμετρα.

Ιστορικά στοιχεία
-----------------

Συγκοινωνία: Μετρό και Προαστιακός
Το 5ο διαμέρισμα είναι το λίκνο της πρωτεύουσας της Γαλλίας, καθώς βρίσκεται γύρω από τον λόφο της Αγίας Γενεβιέβης (Σαιντ-Ζενεβιέβ) και το νησάκι Ιλ ντε λα Σιτέ όπου η Λουτέτια, η αρχαία πόλη στη θέση του Παρισιού, χτίστηκε πριν από 2.000 χρόνια. Λίγους αιώνες αργότερα, κατά τον Μεσαίωνα, ήταν μια πολύ σημαντική περιοχή στο Παρίσι με τη Λατινική συνοικία (το καρτιέ λατέν) και τα πανεπιστήμια της, όπως το Πανεπιστήμιο της Σορβόννης που ιδρύθηκε τον 12ο αιώνα. 

Σύμβολο της εξέγερσης των σπουδαστών του Μάη του 68 και θέατρο περισσότερο ή λιγότερο βίαιων διαδηλώσεων στη δεκαετία του '70, το Καρτιέ λατέν αποτελεί σημαντικό δείκτη της ιστορίας της Γαλλίας και του Παρισιού του 20ού αιώνα.

Σήμερα, αυτή η κεντρική περιοχή που βρίσκεται στην αριστερή όχθη του Σηκουάνα έχει γίνει πυρήνας καλλιτεχνών και διανοουμένων με πολλές γκαλερί, εκδοτικούς οίκους και βιβλιοπωλεία. Είναι επίσης πανεπιστημιακή περιοχή με διάσημα πανεπιστήμια, όπως και ιδιαίτερα τουριστική περιοχή με την τεράστια ιστορική κληρονομιά της αλλά και τη ζωντάνια της να ελκύουν πλήθος τουριστών.

Δημογραφικά στοιχεία
--------------------

Η περιοχή που καταλαμβάνει το 5ο διαμέρισμα έφτασε στον ανώτατο πληθυσμό της κατά το 1911, όταν η πυκνότητα του πληθυσμού πλησίασε σχεδόν τους 50.000 κατοίκους ανά χλμ². Το 2009, ο πληθυσμός ήταν 61.531, ενώ 48.909 εργάζονταν στο διαμέρισμα. Σύμφωνα με την απογραφή του 2017 ο πληθυσμός ανέρχεται σε 59.631 κατοίκους και η πυκνότητα του πληθυσμού είναι 23.477 κάτοικοι / χλμ².

| Έτος | Πληθυσμός | Πυκνότητα
(κάτ./ χμ2) |
| --- | --- | --- |
| 1872 | 96.689 | 38.052 |
| 1911 | 121.378 | 47.768 |
| 1954 | 106.443 | 41.890 |
| 1962 | 96.031 | 37.793 |
| 1968 | 83.721 | 32.948 |
| 1975 | 67.668 | 26.630 |
| 1982 | 62.173 | 24.468 |
| 1990 | 61.222 | 24.094 |
| 1999 | 58.849 | 23.160 |
| 2009 | 61.531 | 24.225 |
| 2017 | 59.631 | 23.477 |

Συνοικίες
---------

Οι 4 συνοικίες του 5ου διαμερίσματος
Κάθε ένα από τα 20 διαμερίσματα του Παρισιού χωρίζεται σε 4 συνοικίες. Οι 4 συνοικίες του 5ου διαμερίσματος:

* Συνοικία Σαιν-Βικτόρ
* Συνοικία Ζαρντέν-ντε-Πλαντ
* Συνοικία Βαλ-ντε-Γκρας
* Συνοικία Σορβόννης

Σύμφωνα με την επίσημη αρίθμηση των συνοικιών του Παρισιού, έχουν τους αριθμούς από 17 έως 20.

Σημεία ενδιαφέροντος
--------------------

Το πανεπιστήμιο της Σορβόννης
* Το Καρτιέ λατέν, η Λατινική συνοικία
* Το Πάνθεον
* Η Σορβόννη
* Το Κολλέγιο της Γαλλίας
* Η Εκόλ Νορμάλ Σουπεριέρ
* Η αρένα της Λουτέτιας, ένα ρωμαϊκό αμφιθέατρο του 1ου αιώνα στην αρχαία πόλη Λουτέτια.

* Η βιβλιοθήκη Σαιντ-Ζενεβιέβ
* Η κρήνη Σαιν-Μισέλ
* Η εκκλησία Σαιν-Ετιέν-ντυ-Μοντ
* Ο Βοτανικός κήπος και το Εθνικό Μουσείο Φυσικής Ιστορίας
* Ο πολυχώρος εκδηλώσεων Μαιζόν ντε λα Μυτυαλιτέ
* Ο λόφος Σαιντ-Ζενεβιέβ
* Το μουσείο του Κλυνί, όπου βρίσκονται και οι Θέρμες του Κλυνί, ρωμαϊκές θέρμες.
* Το μουσείο Κοινωνικής Πρόνοιας-Νοσοκομεία του Παρισιού
* Το στρατιωτικό νοσοκομείο Βαλ-ντε-Γκρας
* Το μουσείο Κιουρί
* Το μουσείο της Αστυνομίας
* Το υπαίθριο μουσείο γλυπτικής τέχνης
* Το Ινστιτούτο του Αραβικού Κόσμου

Φωτοθήκη
--------

* Αξιοθέατα του 5ου διαμερίσματος του Παρισιού
* Το στρατιωτικό νοσοκομείο Βαλ ντε ΓκραςΤο στρατιωτικό νοσοκομείο Βαλ ντε Γκρας
* Η εκκλησία Βαλ-ντε-ΓκραςΗ εκκλησία Βαλ-ντε-Γκρας
* Η οδός Σαιν-Ζακ και η ΣορβόννηΗ οδός Σαιν-Ζακ και η Σορβόννη
* Ο Βοτανικός κήποςΟ Βοτανικός κήπος
* Η βιβλιοθήκη της Σαιντ-ΖενεβιέβΗ βιβλιοθήκη της Σαιντ-Ζενεβιέβ
* Η εκκλησία Σαιν-Ετιέν-ντυ-ΜοντΗ εκκλησία Σαιν-Ετιέν-ντυ-Μοντ

Παραπομπές
----------

1. ↑  «Populations légales 2019» Εθνικό Ινστιτούτο Στατιστικής και Οικονομικών Μελετών. 12  Ιανουαρίου 2022.
2. ↑ . «legifrance.gouv.fr».
3. ↑ . «parisdigest.com/map\_paris/map\_of\_paris\_arrondissements».
4. ↑ . «sansimera.gr/Αγία Γενεβιέβη».
5. ↑  Χριστιανή μοναχή, που έζησε κι έδρασε στο Παρίσι κατά τον 5ο αιώνα και είναι πολιούχος του Παρισιού.
6. ↑ . «paris.culture.fr/».
7. ↑ . «insee.fr/fr/statistiques/populations légales».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **5ο Δημοτικό Διαμέρισμα Παρισιού** |

* Η ιστοσελίδα του Δημαρχείου του 5ου διαμερίσματος (γαλλικά)
* Το Παρίσι στην αρχαιότητα (γαλλικά)
* Η επίσημη σελίδα του Γραφείου Τουρισμού (επιλογή γλώσσας)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4620170-1
* BNF: cb11945612j (data)

 |

 |